Help, my kind skop teen sy AGHS-medikasieOuers kom voor ‘n kruispad te staan wanneer hul kind teen sy of haar AGHS-medikasie begin skop. (Foto: iStock) Ouers met kinders wat aan aandaggebrek‑hiperaktiwiteitsindroom, oftewel AGHS, ly, kom dikwels voor ’n kruispad te staan wanneer die einste kind of tiener daarteen begin skop om hul AGHS-medikasie te neem. In hierdie aflewering van Maroela Media se podsendingreeks oor AGHS vind ons by dr. Jerrie Bezuidenhout, psigiater en direkteur van mediese dienste by Vista‑kliniek, uit hoe ouers dit kan hanteer wanneer hul kinders ophou om hul medikasie te drink. Skakel volgende week in vir die volgende episode van Maroela Media se podsendingreeks oor AGHS. In dié episode gesels ons met Bezuidenhout oor opvoedkundiges wat opmerk dat ’n kind dalk moontlik AGHS het en ouers wat nie lekker vatplek aan dié idee kry nie.